Saterdag is die 186ste Jongwynskou asook die 67ste keer dat die Generaal Smuts-trofee aan die algehele wenwyn toegeken is. Die skitterwyne van die 2018-oesjaar is op ’n glansryke gala-aand, wat deur die Agri-Expo aangebied is, in die Stellenbosse Stadsaal bekendgemaak
As die oudste skou in sy soort ter wêreld het Christo Pienaar, voorsitter van die Jongwynskou, in sy toespraak op die relevansie van die skou gefokus.
Volgens hom is die skou ’n geleentheid vir wingerdboukundiges om na nuwe opleistelsels en klone te kyk en dit te laat beoordeel, asook na nuwe aanplantings, grond, ryrigtings en meer.
Hy sê struikelblokke soos die droogte, waterbeperking en selfs ryp was nie gunstig vir die 2018-oesjaar nie. Dit het egter bewys dat klein druiwekorreltjies goeie sap gee en die gehalte van die wyne goed is.
Met sy gehoute pinotage het hy dié gesogte trofee asook die SA kampioen-trofee vir die beste pinotage ontvang.